Izvor: N1 (arhiva)

Inspektori Ministarstva zdravlja Srbije će kontrolisati lekare koji odobravaju bolovanja zaposlenima, jer poslodavci kažu da je zloupotreba bolovanja problem, rekao je jutros ministar za rad Zoran Đorđević.

POVEZANE VESTI Šabić: Postupak nadzora zbog kontrole bolovanja u Železari

"Posle razgovara s kineskim, turskim i drugim investitorima i poslodavcima u Srbiji, shvatili smo da je to jedan od problema koje moramo da rešimo. Cilj je da se smanji eventualna zloupotreba bolovanja", rekao je Đorđević za RTS.

Dodao je da po Zakonu o radu, poslodavac može da proveri bolovanje odobreno njegovom zaposlenom.

"On može, ako proceni da radnik zloupotrebljava bolovanje, da ga pošalje na dodatnu kontrolu o svom trošku, a, ako zloupotrebljava bolovanje, može da bude raskinut ugovor o radu", rekao je Đorđević.